By प्रभासाक्षी न्यूज नेटवर्क | Publish Date: Sep 14 2018 4:51PM
एक निखरी बेदाग और निखरी त्वचा की हसरत तो हर किसी के मन में होती है और अपनी दिली ख्वाहिश को पूरा करने के लिए लोग दिल खोलकर खर्चा भी करते हैं। इससे कुछ समय का निखार तो मिलता है, लेकिन प्राकृतिक सुंदरता में परमानेंट इजाफा नहीं होता है। लेकिन अगर आप बिना पैसे खर्च और बिना किसी साइड इफेक्ट के अपनी स्किन को फॅलालेस बनाना चाहते हैं तो चावल के आटे का इस्तेमाल कीजिए। यह स्किन से जुड़ी कई तरह की समस्याओं को चुटकी में हल करता है−
शायद आपको पता न हो लेकिन चावल सूरज की हानिकारक यूवी किरणों से स्किन की रक्षा करने में मददगार साबित होता है। ऐसा इसमें मौजूद फ्यूरलिक एसिड व एलेनटॉयन के कारण होता है। जहां एक ओर चावल का आटा सूरज की किरणों को क्षति नहीं पहुंचाने देता, वहीं दूसरी ओर यह सनबर्न व सनटैन में भी फायदेमंद है। इसके इस्तेमाल के लिए थोड़ा-सा चावल का आटा लेकर उसमें ठंडा दूध मिलाएं व पेस्ट तैयार कर लें। अब इसे स्किन पर लगाकर करीबन 15 मिनट के लिए छोड़ दें। अंत में ठंडे पानी से चेहरा वॉश करें। लगातार एक सप्ताह तक इसका इस्तेमाल करने से आपको अपनी स्किन में फर्क नजर आने लग लग जाएगा।
डार्क सर्कल करें दूर
अगर आपकी आंखों के नीचे काले घेरे हैं और आप उनसे मुक्ति पाना चाहती हैं तो भी चावल के आटे का प्रयोग करें। इसके इस्तेमाल के लिए थोड़ा-सा केला, कैस्टर ऑयल व चावल का आटा मिलाकर एक थिक पेस्ट तैयार करें। अब इस पेस्ट को आई मास्क की तरह लगाएं। कुछ देर बाद आंखों को साफ करें।
स्किन को करें ब्राइट
अगर आप अपनी स्किन टोन को लाइट व ब्राइट बनाना चाहती हैं तो इसमें चावल का आटा आपके काफी काम आ सकता है। दरअसल, चावल में मौजूद अमीनो एसिड व विटामिन्स स्किन को साफ करने के साथ−साथ उसे ग्लो करने में भी मदद करते हैं। इसके लिए एक बाउल में चावल का आटा लेकर उसमें दही व शहद मिलाकर एक पैक बनाएं। अब इसे अपने चेहरे व नेक एरिया पर लगाकर सूखने दें। अंत में साफ पानी से चेहरा वॉश करें।
रिंकल्स व पिंपल्स को कहें बाय−बाय
जिनके चेहरे पर रिंकल्स व पिंपल्स होते हैं, उनकी प्राकृतिक सुंदरता कहीं छिप जाती है। उस सुंदरता को दोबारा निखारने के लिए इन झुर्रियों व पिंपल्स से निजात पाना बेहद आवश्यक है। इसके लिए आप एक टी-स्पून चावल के आटे में खीरे का रस व नींबू का रस डालकर एक पैक तैयार करें। इसके बाद इस पैक को चेहरे पर लगाकर सूखने दें। अंत में चेहरा वॉश कर लें।
how to clean beauty
चावल के आटे से होने वाले फायदे
सुंदरता कैसे निखारें
पिंपल्स कैसे दूर करें
अगर आपके पतले बाल हैं तो इस तरह बनाएं हेयर स्टाइल, खूब जँचेंगी